**NOTĂ DE FUNDAMENTARE**

|  |
| --- |
| **Secţiunea 1**  **Titlul proiectului de act normativ**  **HOTĂRÂRE**  **pentru aprobarea indicatorilor tehnico-economici ai obiectivului de investiții „Construire stadion «Gheorghe Hagi», str. Primăverii nr. 2-11, municipiul Constanța, județul Constanța”** |

|  |  |
| --- | --- |
| **Secţiunea a 2-a**  **Motivul emiterii actului normativ** | |
| 2.1. Sursa  proiectului de act normativ | Obiectivul de investiții se realizează în cadrul „Programului naţional de construcţii de interes public sau social”, subprogramul „Complexuri sportive”, de către Ministerul Dezvoltării, Lucrărilor Publice și Administrației, prin Compania Naţională de Investiţii "C.N.I." - S.A., conform prevederilor Ordonanţei Guvernului nr. 25/2001 privind înfiinţarea Companiei Naţionale de Investiţii „C.N.I.” – S.A., aprobată cu modificări prin Legea nr. 117/2002, cu modificările şi completările ulterioare și ale Legii nr. 500/2002 privind finanţele publice, cu modificările și completările ulterioare.  Obiectivul de investiții este inclus în Lista Sinteză a obiectivelor de investiții din Subprogramul „ Complexuri sportive”, aprobată prin Ordinul viceprim-ministrului, mministrul dezvoltării regionale și administrației publice nr. 1849/2016, cu modificările și completările ulterioare, la poziția 255. |
| 2.2.Descrierea situaţiei actuale | Stadionul din Constanţa, unde a debutat Gheorghe Hagi, a fost martorul unor evenimente sportive de excepţie pentru Constanţa: meciurile echipei locale (până în 1990, F.C. Constanţa), ale echipei naţionale, turnee cu echipe importante din campionatele străine, campionate de atletism, festivaluri, concerte de muzică. Naţionala de fotbal a României a disputat mai multe meciuri amicale şi oficiale aici, Constanţa devenind, la un moment dat, un reper obligatoriu într-o vreme când „sportul rege” şi echipele sale de club româneşti contau foarte mult în competiţiile europene şi mondiale. După 1990 denumirea i-a fost schimbată în „Farul”, cu o scurtă perioadă în care a purtat numele legendarului Gheorghe Hagi, cel mai bun produs al sportului constănţean din toate timpurile. De altfel, Constanța a dat sportului nume importante care au făcut istorie și care încă dețin recorduri naționale cum ar fi Ilie Floroiu (record national la 5.000m și 10.000m), Răzvan Florea, Simona Halep, Simona Amânar.  Din cauza degradării continue a complexului, disciplinele sportive s-au desfășurat pe arene mai mici sau săli de sport construite cu zeci de ani în urmă, care nu mai răspund rigorilor actuale în organizarea competițiilor naționale sau internaționale, stadionul Farul aflându-se într-un punct în care nu mai poate găzdui competiții majore. În prezent peste 1.100 de sportivi legitimați ai Constanței folosesc ca bază de antrenament stadionul Farul sau anexele dedicate care sunt destinate ca săli de de antrenament.  Numărul sportivilor este într-o continuă creștere, iar nevoia este una acută pentru a pune la dispoziție acestora un loc de antrenament sau un loc unde competițiile naționale și internaționale se pot desfășura. În acest sens, orașul Constanța are nevoie de un stadion nou cu tot ce poate oferi tuturor disciplinelor sportive, construit la standardele actuale, care să vină în sprijinul dezvoltării sportului local în contextul în care CSM Constanța și-a propus în strategia sa să sprijine orice demers de a construi sau reface infrastructura bazelor sportive la standardele actuale.  Obiect de investiții este inclus în cadrul umătoarelor strategii:  a) locale - în cadrul Strategiei Integrate de Dezvoltare Urbană (SIDU) 2017 - 2023, în lista de proiecte a polului național de creştere zona metropolitană Constanţa este cuprins Stadionul Farul. Modernizarea şi dotarea stadionului Farul este inclusă și în Strategia de dezvoltare şi promovare a turismului în municipiul Constanța (aprobată prin HCL 206/2018).  b) naționale - prin programul de guvernare 2021-2024, aprobat prin Hotărârea Parlamentului nr. 42/2021, au fost trasate obiectivele pentru infrastructura sportivă unde se propun spre edificare 7 complexuri sportive, cu o capacitate între 3.000 şi 30.000 de locuri, categorie unde se încadrează și stadionul din municipiul Constanţa.  În cadrul Strategiei Naționale pentru Sport și Tineret în România (2016 - 2032) se prevede construirea unor complexe sportive de interes național - stadioane, bazine de înot, patinoare, săli polivalente;  UAT Municipiul Constanța a întocmit și aprobat prin HCL nr. 230/2020 studiul de prefezabilitate: Construire complex sportiv Constanța. În cadrul acestuia, sunt prevăzute a se realiza 3 investiții:  Lot 1 - Construire Stadion "Gheorghe Hagi", Strada Primăverii, Numărul 2-11, Municipiul Constanta;  Lot 2 - Construire arene tenis și dependințe, Strada Primăverii, Numărul 2-11, Municipiul Constanța;  Lot 3 - Construire Centru sportiv pentru recuperare, refacere și cantonamente, Strada Primăverii, Numărul 2-11, Municipiul Constanța;  În vederea realizării obiectivului „Construire Stadion "Gheorghe Hagi", municipiul Constanța și-a asumat realizarea lucrărilor aferente amenajărilor exterioare – accese, promenada, alei, drumuri și plaforme, rețele de utilități; împrejmuire, amenajări peisagere, etc.; desființării corpurilor existente – stadion și anexe, clădiri tehnice, drumuri și alei, și cheltuielile aferente organizării de șantier.  Obiectivul de investiții „Construire stadion «Gheorghe Hagi», str. Primăverii nr. 2-11, municipiul Constanța, județul Constanța” reprezintă o prioritate ridicată în contextul actualelor strategii sectoriale și naționale. Prin implementarea acestuia se urmărește realizarea următoarelor efecte directe:  - creșterea calității infrastructurii sportive în regiunea litorarului;  - asigurarea infrastructurii necesare pentru organizarea de evenimente sportive diferite – forbal, tenis, atletism și rugby și de evenimente culturale la scară mare, concerte și spectacole culturale;  - creșterea contribuției turismului sportiv și cultural în dezvoltarea regiunii;  - dezvoltarea sportului și a activităților legate de sport că factor motivațional în formarea tinerilor pentru sportul de performanță și de masă. |
|  | Obiectivul de investiții include realizarea următoarelor obiecte de investiție:   * Construire Stadion "Gheorghe Hagi" cu capacitatea de 18.000 locuri; * teren de antrenament pentru fotbal și atletism (pista cu 6 culoare) cu o tribuna de capacitatea cca. 1.000 locuri; * Clădire de vestiare pentru antrenament; * Amenajări exterioare – accese, promenada, alei, drumuri si plaforme, retele de utilități; împrejmuire, amenajări peisagere, etc.;   Stadionul „Gheorghe Hagi”, se compune din urmatoarele zone de activitate:   * zona jucătorilor şi oficialilor (arbitri, însoțitori etc.); * zona spectatorilor și a spectatorilor VIP și VVIP; * zona reprezentanţilor mass-media - jurnaliști, comentatori TV și radio, etc.; * zona personalului tehnic - stewarzi, forțe de securitate și personalul auxiliar (majorete, copiii de mingi și players escorts etc).   Principalele zone funcţionaleși cerințe vor fi stabilite conform reglementărilor UEFA pentru asigurarea cerințelor de clasificare UEFA 4 (nivel maxim), cele mai importante elemente de dimensionare fiind următoarele:  Terenul de joc va avea dimensiunile: 105m lungime şi 68 m lăţime, cu minim 1-1,5m perimetral. Incinta terenului, respectiv terenul de joc şi distanţele de siguranţă până la tribune va fi de minim 120 x 80 m. Suprafaţa de joc va fi din gazon natural, (însămânțat sau în rulouri), în sistem hibrid (țesut sau rulou), dotat cu instalație de udare, drenaj și sistem de degivrare/încălzire.  Investiția include zonele de parcare pentru jucători şi oficiali, precum şi pentru VIP, un spaţiu de parcare pentru cele 2 autocare ale echipelor şi 10 autoturisme ale oficialilor, precum și un spaţiu de parcare de minim 150 de locuri pentru VIP-uri.  Capacitatea stadionului va fi de minim 18.000 de locuri, cu urmatoarele categorii de spectatori: public general, spectatori VIP, persoane cu dizabilități, reprezentanți presă (scrisa si radio-TV), și va fi structurat și dotat astfel: tribune, locuri şi facilităţi pentru spectatori; sector rezervat suporterilor echipei vizitatoare; spațiu pentru accesul şi ieşirea publicului; căile de acces pe stadion; sistemul de iluminat de urgenţă; sistemul de sonorizare şi comunicare cu publicul; instalaţiile sanitare pentru spectatori; puncte de prim ajutor pentru spectatori; facilităţile pentru spectatorii cu dizabilităţi; zona rezervată VIP-urilor şi invitaţilor cu cel puțin 1500 de locuri acoperite, dintre care 100 de locuri trebuie rezervate echipei vizitatoare; camera de control (punctul de comandă); sistemul de televiziune cu circuit închis; sistemul de acces a spectatorilor prin porţi de tip turnichete.  Zonele de parcare pentru spectatori sunt asigurate de jur împrejurul stadionului pe o rază de maximum 1 km. Numărul de locuri de parcare pentru autoturisme este de circa 10% din capacitatea stadionului (1800 locuri). De asemenea, trebuie asigurate locuri de parcare pentru cel puțin 30 de autocare pentru suporterii echipei oaspete. Investiția include asigurarea unei zone aferente structurilor de siguranță, incluzând spații pentru forțele de poliție, sală pentru adunarea și instruirea personalului, spații pentru depozitarea obiectelor interzise în complexul sportiv, centrul de control-comanda, spațiul pentru pompieri, spațiul pentru adunarea și instruirea oamenilor de ordine (stewarzii).  În plus față de funcțiunile de bază, cu destinație sportivă, clădirea stadionului urmează să integreze și o serie de funcțiuni complementare care sunt considerate necesare pentru viitoarea exploatare a construcției:   1. Săli de antrenament – atletism indoor, squash/tenis de masă și fitness, amplasate sub tribuna Est, cu spații anexă și cu suprafața estimată de cca. 3.000 mp. 2. Centru de conferințe – compus din două săli de conferințe cu capacitatea de cate 200 locuri fiecare și cel puțin 6 Săli cu capacitatea mai redusa 20-40 locuri și spații conexe. Suprafața minimă estimată este de cca. 2.000 mp; 3. Spațiu expozitional - muzeul clubului, cu suprafața estimată pentru această funcțiune va fi de 500-800 mp, fară să fie limitativ. 4. Spații administrative. Se vor amenaja două zone administrative pentru administrația complexului sportiv și pentru clubul Farul, de cel putin 350 mp fiecare (inclusiv spații anexă - grupuri sanitare, circulații etc.). 5. Spații comerciale - magazine de suveniruri, articole sportive și altele, pe o suprafața construită estimată de aproximativ 800 mp. 6. Spații de alimentație publică - baruri, cafenele, restaurante, fan-club etc.. pe o suprafață construită estimată de aproximativ 1.500 mp.   Terenul de antrenament fotbal și atletism va avea 6 culoare de alergare cu o tribună acoperita pe latura Sud, cu capacitatea de cca. 1.000 locuri. Terenul de antrenament este compus din terenul sportiv propriu-zis, pentru competiții, jocuri și antrenamente de atletism și fotbal și tribuna cu 6 rânduri de gradene, acoperită pentru spectatori. Suprafețele de antrenament și competiție vor fi conform standardelor nationale (FRA) si internationale (IAAF).  Complexul va fi asigurat cu toate utilitățile și instalațiile necesare funcționării, incluzând: instalații electrice, instalații termice si ventilare, instalații de desfumare, instalații de stingere incendiu, instalații sanitare, instalatii electrice curenți tari, instalatii electrice curenți slabi, sistemul de supraveghere video.  Se vor realiza urmatorele lucrări de amenajari exterioare:   * + - sistematizare verticală – construcția de drumuri, alei și platforme;     - realizarea de rețele exterioare de utilități – instalație electrică, instalații sanitare apă-canal;     - realizarea de amenajari peisagere – gazonari, compoziții peisagere, plantări de arbuști și arbori, bazine de apa etc.;     - realizarea de obiecte urbane – mobilier urban, statui sau instalații artistice; elemente de signalectica (informare-orientare) și de publicitate - panouri luminoase/neluminoase, catarge de steaguri;     - realizarea împrejmuirii terenului pe laturile dinspre nord.   Durata de proiectare a obiectivului de investiții este de 7 luni.  Durata de execuție a obiectivului de investiții este de 21 luni.  Capacități:  • Suprafață construită (Ac)ː **28.040,00** mp  • Suprafață desfășurată totală (Ad)ː **63.857,00** mp  • Regim de înălțime S+D+P+2E  Categoria şi clasa de importanţă;  ⮚ Categoria de importanță - B - (conform HG nr. 766/1997)  ⮚ Clasa de importanță II - (conform Codului de proiectare seismică P100/1 – 2013)  ⮚ Risc de incendiu “mic” / grad de rezistență la foc II  **INDICATORII TEHNICO-ECONOMICI:**  **Valoarea totală a investiției, inclusiv TVA**ː mii lei **480.490**  din care C+M mii lei 322.703  **Valoarea finanțată de M.D.L.P.A. prin "CNI"- SA mii lei 474.481**  din care C+M mii lei 318.994  **Valoarea finanțată de UAT Municipiul Constanța mii lei 6.009**  din care C+M mii lei 3.709  (în prețuri valabile la data de 24.06.2022, 1 euro = 4,9417 lei)   |  |  |  | | --- | --- | --- | | **Eşalonare invesţiţie: INV / C+M** |  |  | | - Anul I INV | mii lei | 274.566 | | C+M | mii lei | 180.402 | |  |  |  | | - Anul II INV | mii lei | 205.924 | | C+M | mii lei | 142.301 |   Ministerul Dezvoltării, Lucrărilor Publice și Administraţiei va asigura finanțarea cheltuielilor aferente realizării obiectivului de investiții prin Programul național de construcții de interes public sau social derulat de „C.N.I.” – S.A. în conformitate cu prevederile Ordonanţei Guvernului nr. 25/2001 privind înfiinţarea Companiei Naţionale de Investiţii „C.N.I.” – S.A., aprobată cu modificări prin Legea nr. 117/2002, cu modificările şi completările ulterioare.  UAT Municipiul Constanța va finanța, conform legii, cheltuieli în sumă de 6.009mii lei pentru amenajarea terenului, amenajări pentru protecția mediului și aducerea la starea inițială, relocarea utilităților, asigurarea utilităților etc., aprobate prin Hotărârea Consiliului Local al Municipiului Constanța cu nr. 349/14.08.2022, modificată prin hotărârea nr. 411/14.09.2022.  Documentația tehnico-economică a fost supusă avizării în Consiliul Tehnico-Economic al M.D.L.P.A., fiind emis avizul nr. 150/175 din 21.09.2022 și în Consiliul Interministerial de Avizare Lucrări Publice de Interes Naţional şi Locuinţe, fiind emis avizul nr. 60 din 28.09.2022.  Sumele din anexa la prezentul proiect sunt calculate prin rotunjire la un leu, prin neglijarea fracţiunilor de până la 50 de bani inclusiv şi majorarea la leu a fracţiunilor ce depăşesc 50 de bani, cu unele excepții în vederea asigurării relației matematice dintre sume. |
| 2.4. Alte informaţii | Nu au fost identificate. |

|  |  |
| --- | --- |
| **Secţiunea a 3-a**  **Impactul socioeconomic** | |
| 3.1. Descrierea generală a beneficiilor și costurilor estimate ca urmare a intrării în vigoare a actului normativ | Proiectul de act normativ nu se referă la acest subiect |
| 3.2. Impactul social | Proiectul de act normativ nu se referă la acest subiect |
| 3.3. Impactul asupra drepturilor și libertăților fundamentale ale omului | Proiectul de act normativ nu se referă la acest subiect |
| 3.4. Impactul macroeconomic |  |
| 3.4.1. Impactul asupra economiei și asupra principalilor indicatori macroeconomici |  |
| 3.4.2. Impactul asupra mediului concurențial și domeniului ajutoarelor de stat | Proiectul de act normativ nu se referă la acest subiect |
| 3.5. Impactul asupra mediului de afaceri | Proiectul de act normativ nu se referă la acest subiect |
| 3.6. Impactul asupra mediului înconjurător | Cu privire la proiect, Agenția pentru Protectia Mediului Constanța a emis Decizia etapei de încadrare nr. 227 din 18.06.2021 prin care s-a decis că proiectul nu se supune evaluării impactului asupra mediului. |
| 3.7. Evaluarea costurilor și beneficiilor din perspectiva inovării și digitalizării | Proiectul de act normativ nu se referă la acest subiect |
| 3.8. Evaluarea costurilor și beneficiilor din prespectiva dezvoltării durbile | Proiectul de act normativ nu se referă la acest subiect |
| 3.9. Alte informaţii | Nu au fost identificate |

|  |  |  |  |  |  |  |
| --- | --- | --- | --- | --- | --- | --- |
| **Secţiunea a 4-a.**  **Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pe 5 ani) inclusiv informații cu privire la cheltuieli și venituri**   * **Mii Lei** | | | | | | |
| Indicatori | An curent | Următorii 4 ani | | | | Media pe 5 ani |
|  | 2022 | 2023 | 2024 | 2025 | 2026 |  |
| 1 | 2 | 3 | 4 | 5 | 6 | 7 |
| **4.1.Modificări ale veniturilor bugetare, plus/minus, din care:** |  |  |  |  |  |  |
| 1. *buget de stat*, din acesta: |  |  |  |  |  |  |
| 1. impozit pe profit |  |  |  |  |  |  |
| 1. impozit pe venit |  |  |  |  |  |  |
| 1. *bugete locale*: |  |  |  |  |  |  |
| 1. impozit pe profit |  |  |  |  |  |  |
| 1. *bugetul asigurărilor sociale de stat* |  |  |  |  |  |  |
| 1. contribuții de asigurări |  |  |  |  |  |  |
| 1. *alte tipuri de venituri* |  |  |  |  |  |  |
| **4.2.Modificări ale cheltuielilor bugetare, plus/minus, din care:** |  |  |  |  |  |  |
| 1. *buget de stat*, din acesta: |  |  |  |  |  |  |
| 1. cheltuieli de personal |  |  |  |  |  |  |
| (ii) bunuri și servicii |  |  |  |  |  |  |
| 1. *bugete locale* |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri și servicii |  |  |  |  |  |  |
| 1. *bugetul asigurărilor sociale de stat:* |  |  |  |  |  |  |
| 1. cheltuieli de personal |  |  |  |  |  |  |
| (ii) bunuri și servicii |  |  |  |  |  |  |
| 1. *alte tipuri de cheltuieli* |  |  |  |  |  |  |
| **4.3. Impact financiar, plus/minus, din care:** |  |  |  |  |  |  |
| 1. buget de stat |  |  |  |  |  |  |
| 1. bugete locale |  |  |  |  |  |  |
| **4.4 Propuneri pentru acoperirea creșterii cheltuielilor bugetare** |  |  |  |  |  |  |
| **4.5. Propuneri pentru a compensa reducerea veniturilor bugetare** |  |  |  |  |  |  |
| **4.6. Calcule detaliate privind fundamentarea modificărilor veniturilor și/sau cheltuielilor bugetare** |  |  |  |  |  |  |
| **4.7. Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente:**  **a) fișa financiară prevăzută la art.15 din Legea nr.500/2002 privind finanțele publice, cu modificările și completările ulterioare însoțită de ipotezele și metodologia de calcul utilizată;** nu este cazul  **b) declarație conform căreia majorarea de cheltuială respectivă este compatibilă cu obiectivele și prioritățile strategice specificate în strategia fiscal-bugetară, cu legea bugetară anuală și cu plafoanele de cheltuieli prezentate în strategia fiscal-bugetară -** nu este cazul |  |  |  |  |  |  |
| **4.8. Alte informații** | Finanțarea obiectivului de investiții se va realiza, în condițiile legii, de la bugetul de stat, prin bugetul Ministerului Dezvoltării, Lucrărilor Publice și Administrației, în limita sumelor aprobate anual cu această destinație, din bugetul local al Municipiului Constanța, precum și din alte surse de finanţare legal constituite, conform programelor de investiţii publice aprobate potrivit legii. | | | | | |

|  |  |
| --- | --- |
| **Secţiunea a 5-a**  **Efectele proiectului de act normativ asupra legislaţiei în vigoare** | |
| 5.1.Măsuri normative necesare pentru aplicarea prevederilor proiectului de act normativ: | Proiectul de act normativ nu se referă la acest subiect |
| 5.2. Impactul asupra legislaţiei în domeniul achiziţiilor publice | Proiectul de act normativ nu se referă la acest subiect |
| 5.3. Conformitatea proiectului de act normativ cu legislaţia UE (în cazul proiectelor ce transpun sau asigură aplicarea unor prevederi de drept UE) | Proiectul de act normativ nu se referă la acest subiect |
| 5.3.1. Măsuri normative necesare transpunerii directivelor UE | Proiectul de act normativ nu se referă la acest subiect |
| 5.3.2. Măsuri normative necesare aplicării actelor legislative UE | Proiectul de act normativ nu se referă la acest subiect |
| 5. 4. Hotărâri ale Curții de Justiție a Uniunii Europene | Proiectul de act normativ nu se referă la acest subiect |
| 5.5. Alte acte normative și/sau documente internaționale din care decurg angajamente asumte | Proiectul de act normativ nu se referă la acest subiect |
| 5.6.Alte informaţii | Nu au fost identificate |

|  |  |
| --- | --- |
| **Secţiunea a 6-a**  **Consultările efectuate în vederea elaborării proiectului de act normativ** | |
| 6.1.Informaţii privind neaplicarea procedurii de participare la elaborarea actelor normative | Nu au fost identificate |
| 6.2. Informații privind procesul de consultare cu organizații neguvernamentale, institute de cercetare și alte organisme implicate | Nu au fost identificate |
| 6.3. Informații despre consultările organizate cu autorităţile administraţiei publice locale, | Nu au fost identificate |
| 6.4. Informații privind punctele de vedere/opinii emise de organisme consultative constituite prin acte normative | Nu au fost identificate |
| 6.5.Informaţii privind avizarea de către:  a)Consiliul Legislativ  b)Consiliul Suprem de Apărare a Ţării  c)Consiliul Economic şi Social  d)Consiliul Concurenţei  e)Curtea de Conturi | Nu au fost identificate |
| 6.6.Alte informaţii | Nu au fost identificate |

|  |  |
| --- | --- |
| **Secţiunea a 7-a**  **Activităţi de informare publică privind elaborarea şi implementarea proiectului de act normativ** | |
| 7.1.Informarea societăţii civile cu privire la necesitatea elaborării proiectului de act normativ | Prezentul proiect de act normativ respectă prevederile art. 7 alin. (13) din Legea nr. 52/2003 privind transparența decizională în administrația publică, republicată și a fost publicat în dezbatere publică pe pagina de internet a Ministerului Dezvoltării, Lucrărilor Publice și Administrației în data de \_\_\_\_\_\_\_\_.2022. În perioada alocată nu au fost primite observații și propuneri din partea celor interesați. |
| 7.2.Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţeanului sau diversităţii biologice | Proiectul de act normativ nu se referă la acest subiect |

|  |  |
| --- | --- |
| **Secţiunea a 8-a.**  **Măsuri privind implementarea, monitorizarea și evaluarea proiectului de act normativ** | |
| 8.1.Măsuri de punere în aplicare a proiectului de act normativ | Nu au fost identificate |
| 8.2.Alte informaţii | Nu au fost identificate |

**Pentru considerentele de mai sus, am elaborat prezentul proiect de Hotărâre a Guvernului pentru aprobarea indicatorilor tehnico-economici ai obiectivului de investiții „Construire stadion «Gheorghe Hagi», str. Primăverii nr. 2-11, municipiul Constanța, județul Constanța”, proiect care, în forma prezentată, a fost avizat de ministerele interesate și pe care îl supunem spre aprobare.**

|  |
| --- |
| **MINISTRUL DEZVOLTĂRII,** |
| **LUCRĂRILOR PUBLICE ȘI ADMINISTRAŢIEI** |

***CSEKE ATTILA***

**Avizăm:**

**VICEPRIM - MINISTRU**

***KELEMEN HUNOR***

**MINISTRUL FINANȚELOR**

***ADRIAN CÂCIU***